pythainlp/thai-wiki-dataset-v4 huggingface dataset:
หญ้าขจรจบ

หญ้าขจรจบ หรือ หญ้าคอมมิวนิสต์ (ชื่อวิทยาศาสตร์: "Pennisetum pedicellatum") เป็นพืชดอกใบเลี้ยงเดี่ยวชนิดหนึ่งในสกุล "Pennisetum" วงศ์หญ้า มีถิ่นกำเนิดในประเทศเอธิโอเปีย ขึ้นมากตามที่สูงชันบริเวณพื้นที่ภูเขาของประเทศ หญ้าชนิดนี้เป็นแหล่งอาหารสำคัญสำหรับปศุสัตว์และสามารถนำมาเพาะปลูกในพื้นที่เล็ก ๆ ได้อย่างยั่งยืน
หญ้าขจรจบเป็นเป็นวัชพืชที่สำคัญนำความเสียหายมาสู่การเกษตรของประเทศไทยเป็นอย่างมาก สามารถแพร่ระบาดได้อย่างรวดเร็วโดยเมล็ด หญ้าขจรจบเข้ามาในประเทศไทยตั้งแต่ประมาณปี พ.ศ. 2498 โดยศาสตราจารย์ คูมา ผู้เชี่ยวชาญพืชอาหารสัตว์ของ FAO สั่งมาจากประเทศอินเดียเพื่อทดลองปลูกเป็นพืชอาหารสัตว์
ลักษณะทางพฤกษศาสตร์.
หญ้าขจรจบเป็นหญ้าอายุข้ามปี ลำต้นเติบโตเป็นเหง้าบนดิน สามารถแตกหน่อเป็นกอขนาดใหญ่ได้ สูงได้ถึง 1–2 เมตรหรือมากกว่า ลำต้นมีลักษณะเป็นข้อปล้องที่หุ้มด้วยกาบใบ ข้อปล้องบริเวณโคนลำต้นมีรากแตกออก หญ้าขจรจบเป็นพืชใบเลี้ยงเดี่ยว แตกกาบใบออกหุ้มลำต้น แผ่นใบเรียวยาว แผ่นใบมีสีเขียว แผ่นใบด้านบน และด้านล่างมีขนนุ่มปกคลุม ดอกเป็นดอกสมบูรณ์ที่ออกดอกเป็นช่อแทงจากส่วนยอดของลำต้น ดอกมีขนปกคลุมยาว และมีลักษณะนุ่มคล้ายขนหางสัตว์ ทั้งนี้ ดอกหญ้าขจรจบจะออกดอกในช่วงเดือนตุลาคม และเมล็ดที่ร่วงลงดินจะงอกใหม่หลังฝนตกในช่วงเดือนพฤษภาคม
พันธุ์หญ้าขจรจบ หรือ หญ้าคอมมิวนิสต์.
1. หญ้าขจรจบดอกใหญ่ หรือ หญ้าขจรจบดอกแดงใหญ่ หรือ หญ้าขจรจบปุยมาก
• ชื่อวิทยาศาสตร์ Pennisetum pedicellatum Trin : Feather pennisetum
ลำต้นมีลักษณะเด่น คือ ลำต้นตั้งตรง มีความสูงประมาณ 1-2 เมตร หรือมากกว่า ลำต้นมีลักษณะเป็นข้อปล้อง เปลือก และแก่นแข็งแรง ลำต้นแตกแขนงบริเวณโคนต้น และบางครั้งมักพบลำต้นเอนราบกับพื้นดิน พร้อมแตกลำต้นขึ้นเป็นลำต้นใหม่ได้ ส่วนใบออกเป็นใบเดี่ยว เรียงสลับข้างกันตามความสูงของลำต้น ประกอบด้วยกาบใบสีเขียวอ่อนที่หุ้มรอบลำต้น ถัดมาเป็นแผ่นใบ ที่กว้างประมาณ 5-10 เซนติเมตร ความยาวประมาณ 15-25 เซนติเมตร ใบมีลักษณะเรียวยาว ปลายแหลม แผ่นใบมีขนปกคลุมทั้งด้านบน และด้านล่าง ส่วนดอกออกเป็นช่อ ทั้งออกตามข้อ และแทงออกที่ปลายลำต้น ช่อดอกมีความยาวประมาณ 10-12 เซนติเมตร ขนาดช่อดอกประมาณ 1-1.5 เซนติเมตร ซึ่งมีช่อดอกย่อยจำนวนมาก โดยดอกย่อยมีขนปกคลุม ดอกหลังบานจะมีขน สีม่วง และดอกแก่จะค่อยๆเปลี่ยนเป็นสีฟางหรือสีน้ำตาลอ่อน
2. หญ้าขจรจบดอกเล็ก หรือ หญ้าขจรจบดอกแดงเล็ก หรือ หญ้าขจรจบปุยน้อย
• ชื่อวิทยาศาสตร์ Pennisetum polystachyon Sehute
ลำต้นมีลักษณะเด่น คือ ลักษณะลำต้น และใบคล้ายกับหญ้าขจรจบดอกใหญ่ทุกประการ แต่ใบจะค่อนข้างเรียวยาวกว่าที่ 15-35 เซนติเมตร และช่อดอกจะสั้นกว่าที่ 12-18 เซนติเมตร และขนาดดอกจะเล็กกว่า มีปุยขนสั้นกว่า
3. หญ้าขจรจบดอกดอกเหลือง
• ชื่อวิทยาศาสตร์ Pennisetum setosum
เป็นพันธุ์หญ้าขจรจบที่ค้นพบหลังจาก 2 พันธุ์ แรก ซึ่งพบแพร่ระบาดในพื้นที่ภาคใต้ ตั้งแต่จังหวัดสุราษฎร์ธานีลงไป ซึ่งสายพันธุ์นี้จะแตกต่างจาก2 พันธุ์แรก คือ ดอกจะมีสีเหลืองเด่นชัด และมีอายุมากกว่า 1 ปี แต่ 2 ชนิดแรก มีอายุเพียงปีเดียว
จำนวนช่อดอกของหญ้าขจรจบดอกเหลือง จาก 1 กอ จะมีประมาณ 18 ช่อ แต่ละช่อมีดอกย่อยประมาณ 460 ดอก ดังนั้น จึงสามารถแพร่ระบาดได้รุนแรง และรวดเร็วมาก ทั้งนี้ หญ้าขจรจบดอกเหลืองจะออกดอกในช่วงเดือนมกราคม และตุลาคม
วอนนาบี (วงดนตรี)

วอนนาบี (เกาหลี : 워너비 อังกฤษ : WANNA.B) เป็นเกิลกรุ๊ปค่าย Zenith Media Contents ปัจุบันมีสมาชิก 5 คน
ประวัติ.
2014 : เปิดตัว ซิงเกิ้ล My Type เดบิวต์อย่างเป็นทางการ.
เปิดตัว : 17 พฤศจิกายน 2014 ซิงเกิ้ล My Type เดบิวต์อย่างเป็นทางการ 
2015 : เจบิน แซบอม และ ยุนซึล ลาออกจากวง , เพิ่มสมาชิกใหม่ 5 คน.
ค่ายได้ทำการเพิ่มสมาชิกเข้าไป 5 คน คือ ซียอง เซจิน โซยุน อึนซอม และ อามิ รวมกับสมาชิกที่เหลืออยู่เพียงคนเดียวคือ จีอู ก็เป็น 6 คน เพลง Attention,Hands Up
2016 - ปัจจุบัน : โซยุน จีอู ซียอง ลาออกวง , เพิ่มสมาชิกใหม่ 2 คน.
ต่อมาโซยุนก็ได้ออกจากวงไป ค่ายได้เพิ่มสมาชิกใหม่ 2 คน คือ โรอึน และ ลินอา ทำให้วอนนาบีปัจจุบันตอนนี้มีทั้งหมด 7 คน คือ เซจิน อึนซอม อามิ โรอึน และ ลินอา เพลง Why? เมื่อวันที่ 26 กันยายน ที่ผ่านมา Facebook Page ของ WANNA.B OFFICIAL ได้โพสต์ว่าจีอูและซียองได้ออกจากวงแล้ว สมาชิก WANNA.B ที่เหลือ 5 คน คือ เซจิน อามิ อึนซม ลินอา และ โรอึน
จอก

จอก (ชื่อวิทยาศาสตร์: "Pistia") เป็นสกุลพืชน้ำในวงศ์arumของวงศ์บอน ถือเป็นพิชสกุลเดียวในเผ่า Pistieae
ชื่อท้องถิ่น.
จอก มีชื่อท้องถิ่นอื่น ๆ ว่า ผักกอก (เชียงใหม่), กากอก (ภาคเหนือ), ไต่ผู้เฟี้ย (จีน-แต้จิ๋ว), ต้าฝูผิง (จีนกลาง), จอกใหญ่ เป็นต้น 
ลักษณะ.
เป็นวัชพืชน้ำขนาดเล็ก อยู่กันเป็นกลุ่มลอยอยู่บนผิวน้ำ ลำต้นทอดขนานไปกับผิวน้ำและมีลักษณะอวบ มีรากฝอยแตกเป็นกระจุกจำนวนมากอยู่ใต้น้ำ เกิดต้นใหม่จากโคนต้นและบนไหล เป็นพืชที่ชอบแสงแดดจัด ชอบน้ำจืด สามารถพบได้ทั่วไปในบริเวณที่มีน้ำ ใบเป็นใบเดี่ยวสีเขียวเรียงซ้อนกันเป็นชั้นๆ มีรูปร่างไม่แน่นอน ส่วนมากเป็นรูปสามเหลี่ยม ปลายใบมนหยักเป็นคลื่น มีขนปกคลุมแผ่นใบทั้งสองด้าน ฐานใบจะอ่อนนุ่มคล้ายฟองน้ำ ดอกจอกเป็นดอกช่อมีขนาดเล็กๆ ออกดอกตามซอกใบ ก้านช่อดอกสั้น และมีแผ่นสีเขียวอ่อนขาวห่อหุ้มดอกไว้ ด้านนอกมีขนละเอียดปกคลุม เป็นดอกที่มีทั้งดอกเพศผู้และดอกเพศเมียในช่อเดียวกันแต่แยกกันอยู่ ซึ่งดอกเพศผู้จะอยู่ข้างบนส่วนดอกเพศเมียจะอยู่ข้างล่าง ไม่มีกลีบดอกและกลีบเลี้ยง ฐานดอกเพศผู้มีรยางค์เป็นแผ่นสีเขียวเชื่อมติดกันเป็นรูปถ้วย ส่วนดอกเพศเมียมีรยางค์แผ่นสีเขียวติดอยู่ที่เหนือรังไข่ ผลมีลักษณะเป็นแผ่นบางๆ มีกาบสีเขียวอ่อนติดอยู่ เมล็ดมีรูปร่างยาวเรียวมีสีน้ำตาล ขยายพันธุ์ด้วยไหลหรือแตกต้นอ่อนตามใบ
ข้อควรระวัง.
ต้นจอกเป็นพรรณไม้ที่รากสามารถดูดสารที่มีพิษได้ดี หากต้นมีรสขมไม่ควรนำมารับประทานเป็นอันขาด
การรุกราน.
จอกเป็นพืชรุกรานชนิดหนึ่งที่ปิดทางไหลของน้ำ รวมทั้งทำให้การตกปลา การว่ายน้ำ และการเดินเรือลำบาก เพราะมันขึ้นอย่างหนาแน่นกั้นระหว่างน้ำและอากาศทำให้ออกซิเจนในน้ำลดลงส่งผลต่อสัตว์น้ำอยู่อาศัยไม่ได้ อีกทั้งยังบังแสงแดดที่จะตกกระทบกับพืชใต้น้ำเพื่อสังเคราะห์แสง และทำลายพืชท้องถิ่น
เบิร์นมีอไลฟ์

Burn Me Alive เป็นซิงเกิลแนวโพสต์ฮาร์ดคอร์ไทยของ Type One Error ในปี พ.ศ. 2559 สังกัดค่ายเพลงมิวสิกมูฟเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องโดย บอน Annalynn ,Virgil Nobuna และแต่งทำนองและเรียบเรียงโดย จิรศักดิ์ ปานพุ่ม เพลงนี้ออกจำหน่ายครั้งแรกในวันที่ 20 สิงหาคม พ.ศ. 2559 โดยเนื้อร้องเป็นภาษาอังกฤษทั้งหมด 
ที่มาของเพลง มาจากเรื่องของเซลล์ที่เชื่อว่าการต่อสู้ชีวิตมีอยู่ในทุกระดับสิ่งมีชีวิตทั้งหลายในจักรวาลนี้ล้วนต้องผ่านการต่อสู้ดิ้นรนเพื่อเอาชีวิตรอด ไม่ว่าจะเป็นสิ่งมีชีวิตที่เล็กที่สุดที่เรียกว่า “เซลล์” ไปจนถึงพืช สัตว์ และมนุษย์เองก็มีเซลล์อยู่ประมาณ 100 ล้านล้านเซลล์ และภายในเซลล์แต่ละตัวก็ยังมีสารชีวโมเลกุล อีกมากมาย ซึ่งอาจต้องฝ่าฟันอะไรอยู่หลายอย่างเพื่อชีวิตรอดของตนก็เป็นได้ เพราะชีวิตที่อยู่รอดนั้นอาจไม่มีความหมายหากเป็นการอยู่รอดบนความพ่ายแพ้
เนื้อหาของเพลงนั้นเป็นพลังงานในการต่อสู้ โดย Burn Me Alive หมายถึง เผาฉันทั้งเป็นซะ! เป็นความไม่ยอมแพ้ของหนึ่งชีวิตที่ต่อสู้ แต่ไม่ยอมคุกเข่าขอชีวิตจากใคร ถ้าอยากเห็นน้ำตา อยากเห็นฉันคุกเข่าขอชีวิต ก็เผาฉันทั้งเป็นซะ
นอกจากนี้เพลง Burn Me Alive ได้ถูกนำไปทำเป็นการ์ตูน โดยแนวคิดของ แมว จิรศักดิ์ ที่อยากถ่ายทอดความหมายและข้อคิดของเพลงโดยเล่าเรื่องผ่านการ์ตูน เพื่อให้คนฟังเข้าใจได้ง่ายขึ้น โดยการ์ตูนชื่อเรื่องว่า Burn Me Alive แต่งและวาดโดย นักเขียนการ์ตูนเจ้าของเพจดัง นฤชา ดิฐเบญจกุล จากเรื่องสยองสองบรรทัดครึ่ง
การตอบรับ.
เพลง Burn Me Alive ติดอันดับสูงสุด 52 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 23 สิงหาคม พ.ศ. 2559 ที่มีคนดาวน์โหลดมากที่สุด
พรรคฮากกา

พรรคฮากกา (#เปลี่ยนทาง 
) เป็นพรรคการเมืองเล็กในประเทศไต้หวัน ก่อตั้งขึ้นเมื่อเดือน ตุลาคม ค.ศ. 2006 มีอุดมการณ์ทางการเมืองแบบสังคมประชาธิปไตยและเพื่อผลประโยชน์ของชาวฮากกา
พรรคชาวนาไต้หวัน

พรรคชาวนาไต้หวัน (TFP; #เปลี่ยนทาง) เป็นพรรคการเมืองขนาดเล็กในประเทศไต้หวัน ก่อตั้งขึ้นเมื่อวันที่ 15 มิถุนายน ค.ศ. 2007 มีอุดมการณ์ทางการเมืองแบบกสิกรนิยม
พรรคเอกภาพอาหรับ

พรรคเอกภาพอาหรับ  เป็นพรรคการเมืองในประเทศอิรัก ก่อตั้งขึ้นในปี ค.ศ. 1967 หรือ ค.ศ. 1968 พรรคเอกภาพอาหรับยุติบทบาทลงเมื่อวันที่ 17 กรกฎาคม ค.ศ. 1968 จากการปฎิวัติ แต่ก็ได้มีกลุ่มทางการเมืองขนาดเล็กดำเนินการในต่างประเทศ และพรรคการเมืองนี้ได้ถูกยุบอย่างเป็นทางการในปี ค.ศ. 1971
ซือ ซื่อหลุน

ซือ ซื่อหลุน (1659 ที่เมืองเฉวียนโจว มณฑลฝูเจี้ยน– 3 กรกฎาคม 1722) หรือที่เป็นที่รู้จักกันดีในชื่อ ซือ กง (Shi Gong; 施公; "ใต้เท้าซือ") หรือ ซือ ชิงเทียน (Shi Qingtian; 施青天; "ซือฟ้ากระจ่าง") ขุนนางคนหนึ่งในยุคราชวงศ์ชิง รับราชการเป็นนายอำเภอในรัชสมัยจักรพรรดิคังซี โดยเป็นบุตรชายของนายพลซือ หลาง 
เรื่องราวของซือ ซื่อหลุน ได้ถูกนำมาแต่งเป็นนิยายสืบสวนสอบสวน ในศตวรรษ 19 ด้วยการเล่าลือว่าเป็นผู้ทรงคุณธรรม และมีปัญญาความรู้ความสามารถรอบด้าน ทั้งในการทำนายโหราศาสตร์ ดาราศาสตร์ ในทำนองเดียวกับเปาบุ้นจิ้น ในยุคราชวงศ์ซ้องของชาวฮั่น ในชื่อ "The Cases of Lord Shi" (施公案) จนได้รับฉายาว่า "เปาบุ้นจิ้นแห่งยุคคังซี"
เรื่องราวของซือ ซื่อหลุน หรือซือ กง ได้ถูกนำมาดัดแปลงเป็นซีรีส์หรือภาพยนตร์ในแบบวัฒนธรรมร่วมสมัยของจีนหลายครั้ง เช่น "The Strange Cases of Lord Shih" (施公奇案; "ซือกง อย่าปล่อยให้คนชั่วลอยนวล") ของไต้หวันในปี ค.ศ. 1997 เป็นต้น
พรรคสังคมนิยมรวันดา

พรรคสังคมนิยมรวันดา (PSR) เป็นพรรคสนับสนุนรัฐบาลในประเทศรวันดา ก่อตั้งขึ้นเมื่อวันที่ 18 สิงหาคม ค.ศ. 1991 เคยส่งผู้สมัครรับเลือกตั้งครั้งแรกในการเลือกตั้งปี ค.ศ. 2003 ได้รับที่นั่งในสภาเพียง 1 ที่นั่งเท่านั้น
พรรคเสรีประชาธิปไตย (กัมพูชา)

พรรคเสรีประชาธิปไตย เป็นพรรคการเมืองในประเทศกัมพูชา ก่อตั้งขึ้นเมื่อปี ค.ศ. 1992 โดยกองทัพปลดปล่อยแห่งชาติประชาชนเขมร มีหัวหน้าพรรคชื่อสัก สุตสคาน พรรคการเมืองนี้สร้างขึ้นภายหลังจากต่อสู้ระหว่าง สักสุตสคาน และ ซอน ซาน ในปี ค.ศ. 1991 โดยร่วมกับ แนวร่วมปลดปล่อยแห่งชาติประชาชนเขมร (KPNLF) และกลุ่มต่อต้านคอมมิวนิสต์
พรรคเสรีประชาธิปไตย ได้รับคะแนนเสียงถึง 62,698 เสียง (1.6%) จากการเลือกตั้งแห่งชาติ ค.ศ. 1993
เอ็มอาร์ทีวี-4

โทรทัศน์และวิทยุเมียนมา 4, หรือรู้จักกันในชื่อ เอ็มอาร์ทีวี-4 เป็นสถานีโทรทัศน์แห่งประเทศพม่า มีช่องท้องถิ่นจำนวน 16 ช่อง และต่างประเทศถึง 154 ช่อง
ข้อมูลช่อง.
เอ็มอาร์ทีวี 4 ออกอากาศเมื่อเดือน พฤษภาคม ค.ศ. 2004 เป็นช่องที่เข้าร่วมดำเนินกิจการโดย เอ็มอาร์ทีวี และฟอร์เอเวอร์กรุ๊ป ออกอากาศรายการตั้งแต่เวลา 07.00 ถึง 23.00 เอ็มอาร์ทีวีอยู่ภายใต้การควบคุมของ รัฐมนตรีว่าการกระทรวงเทคโนโลยี ปัจจุบัน เอ็มอาร์ทีวีออกอากาศตลอด 24 ชั่วโมง
อาเดรียน (นักฟุตบอล)

อาเดรียน ซาน มิเกล เดล กัสติโย (เกิด 3 มกราคม ค.ศ. 1987) หรือรู้จักกันในชื่อ อาเดรียน เป็นนักฟุตบอลอาชีพชาวสเปน ปัจจุบันเล่นในตำแหน่งผู้รักษาประตูให้เบติส สโมสรในลาลิกา
สโมสรอาชีพ.
ลิเวอร์พูล.
ฤดูกาล 2019-20.
ในวันที่ 9 สิงหาคม ค.ศ. 2019 พรีเมียร์ลีก นัดเปิดฤดูกาล 2019–20 นาทีที่ 38 อาเดรียนผู้รักษาประตูมือสองลงมาเฝ้าเสานัดแรกแทน อาลีซง แบเกร์ เนื่องจากมีอาการบาดเจ็บ ในนัดที่ ลิเวอร์พูล เปิดสนามแอนฟีลด์ชนะ นอริชซิตี 4-1 ต่อมา ในวันที่ 14 สิงหาคม ค.ศ. 2019 ยูฟ่าซูเปอร์คัพ 2019 ลิเวอร์พูล แชมป์ยูฟ่าแชมเปียนส์ลีก ฤดูกาล 2018–19 เจอกับ เชลซี แชมป์ยูฟ่ายูโรปาลีก ฤดูกาล 2018–19 ที่สนามโวดาโฟนพาร์ก อิสตันบูล ประเทศตุรกี ในช่วง 120 นาที ลิเวอร์พูล เสมอกับ เชลซี 2-2 ทำให้ต้องตัดสินในการยิงจุดโทษ โดย อาเดรียนป้องกันลูกจุดโทษของ แทมมี อับราฮัม ช่วยให้ ลิเวอร์พูล เอาชนะ เชลซี ในการดวลจุดโทษ 5-4 ช่วยให้ ลิเวอร์พูล คว้าแชมป์ยูฟ่าซูเปอร์คัพ สมัยที่ 4 ได้สำเร็จ จบฤดูกาล อาเดรียนช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ 
ฤดูกาล 2022-23.
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม อาเดรียนลงมาเฝ้าเสานัดแรกแทน อาลีซง แบเกร์ เนื่องจากมีอาการบาดเจ็บ สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ
 "ณ วันที่ 30 กรกฎาคม 2022"
สถิติอาชีพ.
<templatestyles src="Reflist/styles.css" />
เกียรติประวัติ.
สโมสร.
ลิเวอร์พูล
การท่องเที่ยวในประเทศเกาหลีใต้

การท่องเที่ยวในประเทศเกาหลีใต้ หมายถึงอุตสาหกรรมการท่องเที่ยวในสาธารณรัฐเกาหลี ในปี ค.ศ. 2012 มีนักท่องเที่ยวชาวต่างชาติที่มาเยือนประเทศเกาหลีใต้ 11.1 ล้านคน ส่งผลให้เป็นประเทศที่มีผู้มาเยือนมากที่สุดอันดับที่ 20 ของโลก และมากที่สุดเป็นอันดับ 6 ของทวีปเอเชีย นักท่องเที่ยวที่ไม่ใช่ชาวเกาหลีส่วนใหญ่มาจากประเทศญี่ปุ่น, ประเทศจีน, ประเทศไต้หวัน และฮ่องกง ความนิยมล่าสุดของวัฒนธรรมเกาหลีใต้ ที่มักจะรู้จักกันใน "กระแสเกาหลี" ได้ทำให้มีการเพิ่มจำนวนนักท่องเที่ยวจากประเทศต่าง ๆ กรุงโซลเป็นสถานที่ท่องเที่ยวหลักสำหรับผู้มาเยือน ส่วนสถานที่ท่องเที่ยวที่ได้รับความนิยมนอกกรุงโซล ได้แก่ อุทยานแห่งชาติซ็อลอักซัน, เมืองประวัติศาสตร์ของคย็องจู และเกาะเชจูใกล้เขตร้อน การเดินทางไปยังประเทศเกาหลีเหนือเป็นไปไม่ได้ตามปกติโดยไม่ได้รับอนุญาตเป็นพิเศษ แต่ในปีที่ผ่านมา ได้มีการอนุญาตจัดกลุ่มทัวร์ของชาวเกาหลีใต้ในการเยี่ยมชมภูเขาคึมกัง
การมาเยือนแบ่งตามประเทศ.
นักท่องเที่ยวส่วนใหญ่ที่เดินทางมาเกาหลีใต้ในปี ค.ศ. 2015 โดยแบ่งตามสัญชาติ:
ประเทศญี่ปุ่น.
ตั้งแต่การเยือนลีอังคอร์ทของอี มย็อง-บัก และความต้องการสำหรับการขอโทษแห่งองค์จักรพรรดิในปี ค.ศ. 2012 ภาพสาธารณะของญี่ปุ่นต่อประเทศเกาหลีใต้เสื่อมลงอย่างมีนัยสำคัญ นักท่องเที่ยวชาวญี่ปุ่นไปยังประเทศเกาหลีใต้ลดลงถึงครึ่งหนึ่งจาก 3.5 ล้านคนในปี ค.ศ. 2012 ไปเป็น 1.8 ล้านคนในปี ค.ศ. 2015 ในขณะที่นักท่องเที่ยวชาวเกาหลีใต้เพิ่มขึ้นเป็นสองเท่าจาก 2 ล้านคนในปี ค.ศ. 2012 ไปเป็น 4 ล้านคนในปี ค.ศ. 2015
อันเจโล อ็อกบอนนา

โอบินเซ อันเจโล อ็อกบอนนา (เกิด 23 พฤษภาคม ค.ศ. 1988) เป็นนักฟุตบอลอาชีพชาวอิตาลี ปัจจุบันเล่นในตำแหน่งเซ็นเตอร์แบ็กให้แก่เวสต์แฮมยูไนเต็ด และทีมชาติอิตาลี
นอแวเมียสตอลูบัฟสกีแย

นอแวเมียสตอลูบัฟสกีแย ([ˈnɔvɛ ˈmjastɔ luˈbafskʲɛ]) เป็นเมืองทางเหนือของประเทศโปแลนด์ อยู่ในเขตจังหวัดวาร์เมีย-มาซูรือ ก่อตั้งขึ้นใน ค.ศ. 1325 มีเนื้อที่ 11.61 ตารางกิโลเมตร ใน ค.ศ. 2011 มีประชากรในเมืองนี้ 11,162 คน
ในการแบ่งโปแลนด์ครั้งที่หนึ่งเมื่อ ค.ศ. 1772 กดัญสก์พอเมอเรเนียได้รับการรวมเข้ากับราชอาณาจักรปรัสเซีย และนอยมาร์คเป็นจังหวัดที่จัดตั้งขึ้นใหม่ของปรัสเซียตะวันตก
ในช่วงสงครามโลกครั้งที่สอง นาซีเยอรมนีได้เข้ายึดครองเมืองในช่วงวันที่ 3 กันยายน ค.ศ. 1939 – 21 มกราคม ค.ศ. 1945
เมื่อวันที่ 21 มกราคม ค.ศ. 1945 เมืองถูกยึดครองโดยกองทัพแดง หลังจากที่สงครามเมืองได้กลับมาเป็นของโปแลนด์ ซึ่งตอนนั้นกลายได้เป็นสาธารณรัฐประชาชนโปแลนด์
ลิสการ์ดส์แบคเคิน

ลิสการ์ดส์แบคเคิน  เป็นสนามกีฬากระโดดสกีขนาดใหญ่ในเมืองลิลล์แฮมเมอร์ ประเทศนอร์เวย์ เริ่มก่อสร้างในปี ค.ศ. 1990 แล้วเสร็จในปี ค.ศ. 1993
ในปี ค.ศ. 2016 สนามกีฬาแห่งนี้เป็นสนามกีฬาหลักของกีฬาโอลิมปิกเยาวชนฤดูหนาว 2016 ที่นอร์เวย์เป็นเจ้าภาพ
สูตรรักพลิกล็อก

สูตรรักพลิกล็อก เป็นละครโทรทัศน์แนวโรแมนติก-ดราม่า บทประพันธ์ของ Ai Baa บทโทรทัศน์โดย Ai Baa, ฐิติพงศ์ ใช้สติ, สรเทพ เวศวงศ์ษาทิพย์, เกียรติพงษ์ เรืองประทุม กำกับการแสดงโดย ธนิตย์ จิตนุกูล, ฐิติพงศ์ ใช้สติ, สรเทพ เวศวงศ์ษาทิพย์ ผลิตโดย บริษัท มีเดีย สตูดิโอ จำกัด ออกอากาศทุกวันเสาร์ เวลา 22.00 - 22.45 น. ทางช่องมีเดียแชนแนล นำแสดงโดย เปรมวิชช์ ธาดาไชโยสิทธิ์, ชญาน์ทัต อยู่เป็นแก้ว, หรรษา จึงวิวัฒนวงศ์, อธิกิตติ์ พริ้งพร้อม, อิงฟ้า เกตุคำ และนักแสดงชั้นนำอีกมากมาย เริ่มตอนแรกวันที่ 30 พฤศจิกายน พ.ศ. 2556–22 กุมภาพันธ์ พ.ศ. 2557 และออกอากาศซ้ำทุกวันจันทร์-ศุกร์ เวลา 14.15-15.30 น. เริ่มตอนแรกวันศุกร์ที่ 14 มีนาคม–จันทร์ที่ 3 มีนาคม พ.ศ. 2557
เรื่องย่อ.
เรื่องราวอันแสนวุ่นวายของชายหนุ่มสามคนที่แตกต่างกันทั้งนิสัย ทั้งวัย และเรื่องราวความรัก ตั้มเด็กหนุ่ม ม.6 สุดแสบที่กำลังแอบรักดาวโรงเรียน แต่กลับต้องปวดหัวเมื่อพบว่าเมย์สาวในฝันของเขาเป็นสาวจิ้น Y (ชอบจินตนาการให้ชายรักชายหญิงรักหญิง) แต่ด้วยความช่วยเหลือและคำชี้แนะอันแสนเพี้ยนของเพื่อนซี้ทั้งสอง เป้หนุ่มหล่อสุดซี้และอ้นไอ้แว่นปากดี ความรักครั้งนี้จึงพอจะมีลุ้น แต่ทว่าความรักของเขากลับต้องสะดุดเมื่อเขาไม่แน่ใจว่าความรักที่มีให้กับสาวในฝันนั้นเป็นของจริงหรือไม่ เมื่อ เมย์กลับชอบเป้ และยิ่งกว่านั้นหลังจากที่สามหนุ่มเสพเรื่อง Y เป้กลับเริ่มหวั่นไหวกับเพศเดียวกันสะงั้น ความเปลี่ยวของวัยรุ่นความรักที่ไม่อาจคาดเดา จึงนำมาซึ่งความวุ่น Y และยากจะคาดเดาว่าเราน่ะ รักใคร ต้อง หนุ่มมหาลัยปีสุดท้ายผู้ทุ่มเท เขาหลงรักแนนสาวสวยติดเที่ยวผู้เห็นเขาเป็นแค่คนช่วยทำรายงาน แต่เมื่อเข้าช่วงปีสุดท้ายการเรียนของแนนกลับไม่คืบหน้า เพราะเธอห่วงแต่เที่ยวจนไม่สนเรื่องเรียน ต้องจึงพยายามทำทุกวิถีทางเพื่อจะทำให้เธอเรียนจบให้ได้ จนเมื่อถึงเส้นตายของการส่งงาน เขาจึงต้องเลือกระหว่างอนาคตของตัวเขาเองหรืออนาคตของคนที่เขารัก แม้ต้องจะดูเป็นไอ้โง่ในสายตาคนอื่น แม้ว่าแนนจะมีแฟนแล้ว แม้ว่าแนนจะชอบเที่ยวกลางคืนหรือเล่นยาจนไม่ได้ สติ แนนก็ยังดูดีในสายตาของต้องเสมอ เขารักแนนมานานแล้วและแม้ว่าต้องจะไม่ได้เป็นคนแรกของแนนแต่ต้องขอเป็นแค่คนสุดท้ายก็พอ ต้นหนุ่มออฟฟิศอารมณ์ดีเขาคบกับ แก้วแฟนสาวมา7ปีแล้วแต่ในวันที่เขาเลี้ยงฉลองการเลื่อนขั้นของเขา ต้นกลับตื่นขึ้นมาบนเตียงกับเจเพื่อนสาวทอมซะงั้น ยังวุ่นวายไม่พอเมื่อรองประธานหนุ่มมาดเท่ปรากฏตัว พร้อมกับขายขนมจีบลูกโตกับแก้วแฟนสาวที่คบกันมาถึง7ปี แถมยัยสาวทอมยังมาตามปั่นหัวเขาต่างต่างนานา ความรักของต้นจะเป็นเช่นไร แก้วจะเลิกคบกับต้นหรือไม่ ทอมจะกลายเป็นหญิงรึเปล่า ไอ้ตั้มจะเป็นเกย์หรือไม่ ต้องจะทิ้งอนาคตของตัวเองเพื่อแนนจริงหรือ พบคำตอบได้ใน สูตรรักพลิกล็อก
วี830 วัว บี

วี830 วัว บี  เป็นดาวเคราะห์นอกระบบ โคจรรอบดาวฤกษ์วี830 วัว ซึ่งเป็นดาวฤกษ์อายุยังน้อยประเภทที วัวในกลุ่มดาววัว โดยห่างจากโลกราว 427 ปีแสง ดาวเคราะห์นอกระบบที่มีอายุยังน้อยอย่างไม่น่าเชื่อ ประมาณ 2 ล้านปี
ลักษณะทั่วไป.
มวลและวงโคจร.
ดาววี830 วัว บี โคจรรอบดาวฤกษ์แม่ใช้เวลา 4.93 วัน โดยมีระยะห่างจากดาวฤกษ์เพียง 0.057 หน่วยดาราศาสตร์ มีมวลประมาณ 77% ของมวลดาวพฤหัสบดี ทำให้ถูกจัดประเภทเป็นดาวพฤหัสบดีร้อน
รายชื่อประเทศในทวีปอเมริกาเรียงตามจำนวนประชากร

ด้านล่างนี้เป็นรายชื่อประเทศในทวีปอเมริกาเรียงตามจำนวนประชากร โดยเป็นข้อมูลเมื่อปี ค.ศ. 2015
หมายเหตุ.
<templatestyles src="Reflist/styles.css" />
โปเกมอน เยลโลว์

โปเกมอนภาคเยลโลว์: สเปเชียล พิคาชู อิดิชัน  เป็นที่รู้จักกันในชื่อโปเกมอนภาคเยลโลว์ เป็นวิดีโอเกมเล่นตามบทบาทในปี ค.ศ. 1998 ที่พัฒนาโดยเกมฟรีก และจำหน่ายโดยนินเท็นโด สำหรับเกมบอยที่เป็นเครื่องเล่นเกมพกพาในเครื่องเล่นวิดีโอเกม ซึ่งเป็นภาคปรับปรุงของโปเกมอน ภาคเรดและภาคบลู พร้อมกับได้วางจำหน่ายโปเกมอนภาคเยลโลว์: สเปเชียล พิคาชู อิดิชันพร้อมกับเครื่องเล่นเกมบอยคัลเลอร์พร้อมๆกัน
เกมฟรีกได้ประกาศภาคทำใหม่ของ "โปเกมอนภาคเยลโยว์" "โปเกมอน เล็ตส์โกพิคาชู!และเล็ตส์โกอีวุย!" ลงเครื่องนินเท็นโดสวิตช์ และวางจำหน่ายทั่วโลกในปี ค.ศ. 2018 ในปีนี้ครบรอบ 20 ปีที่ "โปเกมอนภาคเยลโยว์" เปิดตัวในประเทศญี่ปุ่น
ซีโร่ (เพลงซีล)

ZERO เป็นซิงเกิลของ ซีล ในปี พ.ศ. 2559 สังกัดค่ายเพลงมิวสิกมูฟเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย ซีล เพลงนี้ออกจำหน่ายครั้งแรกในวันที่ 5 กรกฎาคม พ.ศ. 2559
โดย Zero ในความหมายของเพลงนี้ เปรียบเสมือนพลังงานบวกที่อยากส่งถึงคนฟังเพื่อเป็นกำลังใจในการใช้ชีวิตให้ได้ลองทำในสิ่งที่ไม่เคย หรือไม่กล้า พวกเขาเชื่อว่าความสำเร็จเริ่มจากกล้าลงมือเท่านั้น
เนื้อหาเป็นเรื่องราวที่เป็นไปไม่ได้ แต่ขอเพียงคุณมีความกล้าที่จะก้าวผ่านเท่านั้น เพลงนี้เหมือนเราต้องต่อสู้กับตัวเองอีกครั้งนึง ต้องแนะนำตัวเองใหม่เหมือนเริ่มจากศูนย์
การตอบรับ.
เพลง ZERO ได้อันดับสูงสุด 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 สิงหาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วิกฤตการณ์ลิเบีย (พ.ศ. 2554–ปัจจุบัน)

วิกฤตการณ์ลิเบีย หมายถึงความขัดแย้งที่ยังดำเนินอยู่ในลิเบีย เริ่มขึ้นด้วยการประท้วงและการเดินขบวนครั้งใหญ่ทั่วประเทศจากกระแสอาหรับสปริงเพื่อต่อต้านรัฐบาลของมูอัมมาร์ กัดดาฟี แล้วลุกลามกลายเป็นสงครามกลางเมืองลิเบียครั้งที่หนึ่ง เมื่อวันที่ 26 กุมภาพันธ์ ฝ่ายกบฏสามารถควบคุมหัวเมืองและนครชายฝั่งได้หลายแห่ง โดยที่ฝ่ายที่สนับสนุนกัดดาฟียังคงควบคุมเมืองชายฝั่งบ้านเกิดของกัดดาฟี เซิร์ทและเมืองบานีวาลิคทางตอนใต้ของกรุงตริโปลี วันที่ 22 สิงหาคม พ.ศ. 2554 กองกำลังฝ่ายกบฏเข้ายึดครองกรุงตริโปลีได้อย่างเบ็ดเสร็จ และสามารถขับไล่กัดดาฟีกับผู้สนับสนุนจนต้องถอยร่นออกไปยังที่มั่นแห่งสุดท้ายคือเมืองเซิร์ท สงครามกลางเมืองระหว่างสองฝ่ายดำเนินมาถึงวันที่ 20 ตุลาคม พ.ศ. 2554 ที่เมืองเซิร์ท ขบวนรถของกัดดาฟีและผู้ติดตามถูกโจมตีด้วยขีปนาวุธของนาโต้ระหว่างการหลบหนี ผู้ติดตามถูกสังหารระหว่างการสู้รบ ขณะที่กัดดาฟีในสภาพบาดเจ็บสาหัสถูกควบคุมตัวและเสียชีวิตในเวลาต่อมา ส่วนมูตัสซิมบุตรชายของกัดดาฟีและอาบู บาค์ร ยูนิส อดีตรัฐมนตรีกลาโหม ก็ถูกสังหารเสียชีวิตในวันเดียวกัน
แม้รัฐบาลกัดดาฟีจะถูกโค่นล้ม แต่ลิเบียยังคงประสบปัญหาความขัดแย้ง หลังการเลือกตั้งในเดือนมิถุนายน พ.ศ. 2557 ลิเบียแตกออกเป็นสองฝ่าย ได้แก่ ฝ่ายรัฐบาลปรองดองแห่งชาติ (Government of National Accord) ซึ่งเป็นรัฐบาลที่สหประชาชาติให้การรับรอง มีศูนย์กลางอยู่ที่ตริโปลี และฝ่ายสภาผู้แทนราษฎรลิเบีย (House of Representatives) มีฐานอยู่ที่โตบรูค ทั้งสองฝ่ายรวมถึงฝ่ายรัฐอิสลามอิรักและเลแวนต์ ต่างสู้รบในสงครามกลางเมืองลิเบียครั้งที่สอง เดือนพฤษภาคม พ.ศ. 2559 กองกำลังฝ่ายรัฐบาลปรองดองแห่งชาติยึดเมืองเซิร์ตจากฝ่ายรัฐอิสลามอิรักและเลแวนต์ได้สำเร็จ ส่งผลให้รัฐอิสลามอิรักและเลแวนต์เสียที่มั่นสำคัญทั้งหมดในลิเบีย ต่อมาในวันที่ 23 ตุลาคม พ.ศ. 2563 ฝ่ายรัฐบาลปรองดองแห่งชาติบรรลุข้อตกลงหยุดยิงถาวรกับกองทัพแห่งชาติลิเบียที่ภักดีต่อฝ่ายสภาผู้แทนราษฎร และจัดตั้งรัฐบาลร่วมเฉพาะกาลขึ้นในเดือนมีนาคม พ.ศ. 2564 เพื่อบริหารรัฐการก่อนมีการเลือกตั้งทั่วไปในเดือนธันวาคม พ.ศ. 2564
พรรคคอมมิวนิสต์อาร์เจนตินา

พรรคคอมมิวนิสต์อาร์เจนตินา (ตัวย่อ) เป็นพรรคการเมืองในประเทศอาร์เจนตินา มีอุดมการณ์ทางการเมืองแบบคอมมิวนิสต์ ก่อตั้งขึ้นในปี ค.ศ. 1918 ปัจจุบันมีบุคลากรและสมาชิกพรรคจำนวน 22,930 คน
ฮันนีเลต อาบันเซญา

เซียลีโต "ฮันนีเลต" ซัลวาดอร์ อาบันเซญา (16 กุมภาพันธ์ พ.ศ. 2513) เป็นนักธุรกิจและอดีตนางพยาบาลชาวฟิลิปปินส์ และเป็นภริยาที่มิได้จดทะเบียนสมรสของโรดรีโก ดูแตร์เต ประธานาธิบดีของฟิลิปปินส์
ประวัติ.
ฮันนีเลตเกิดที่ดาเบา เข้ารับการศึกษาที่วิทยาลัยแพทย์ดาเบา ขณะที่ศึกษานั้นเธอชนะเลิศการประกวดและรับตำแหน่งนางงามวิทยาลัยแพทย์ดาเบา (Miss Davao Doctors College) เมื่อปี 2531 และได้ตำแหน่งรองชนะเลิศอันดับที่ 3 จากการประกวดมุตยาอึงดาเบาบิวตี (Mutya ng Dabaw beauty contest) เมื่อปี 2541
เธอและดูแตร์เตเริ่มมีความสัมพันธ์ช่วงกลางปี 2533 จนมีธิดาด้วยคนหนึ่งชื่อเบโรนีกา (Veronica) แต่ทั้งสองก็มิได้จดทะเบียนสมรสกัน
ฮันนีเลตเคยประกอบกิจเป็นพยาบาลในสหรัฐอเมริกาอยู่สี่ปี ก่อนกลับมาอยู่ดาเบาระยะสั้น ๆ หลังให้กำเนิดบุตรสาวเมื่อปี 2547 เธอมีธุรกิจแฟรนไชส์มิสเตอร์โดนัท 11 สาขา และร้านขายเนื้ออีกแห่งหนึ่ง
เธอเข้าร่วมการหาเสียงของนายดูแตร์เตบนเกาะลูซอน ในการเลือกตั้งประธานาธิบดีเมื่อปี 2559
ความสำคัญของศาสนาตามประเทศ

ด้านล่างนี้เป็นชาร์ตแสดงรายชื่อประเทศเรียงตามความสำคัญของศาสนา
แนวคิด.
ตารางด้านล่างนี้แสดงถึงความสำคัญของศาสนาตามประเทศ ซึ่งจัดทำโดยกอลอัพ โพล เมื่อปี ค.ศ. 2009 โดยสำรวจว่า "ศาสนามีความสำคัญต่อชีวิตคุณใช่หรือไม่?" ซึ่งมี 2 ตัวเลือกคือ "ใช่" และ "ไม่ใช่"
โอเกิล-2007-บีเอลจี-349(เอบี)บี

โอเกิล-2007-บีเอลจี-349(เอบี)บี  เป็นดาวเคราะห์นอกระบบที่โคจรรอบดาวฤกษ์สองดวง ของดาวฤกษ์โอเกิล-2007-บีเอลจี-349 ซึ่งเป็นดาวฤกษ์ในกลุ่มดาวคนยิงธนู โดยห่างจากโลกราว 8,000 ปีแสง เป็นดาวเคราะห์นอกระบบที่โคจรรอบดาวฤกษ์สองดวงดวงแรกที่ใช้ไมโครเลนส์ของแรงโน้มถ่วง ในการค้นพบดาวเคราะห์ดวงนี้
ลักษณะทั่วไป.
มวลและวงโคจร.
โอเกิล-2007-บีเอลจี-349(เอบี)บี เป็นดาวเคราะห์ประเภทซุเปอร์เนปจูน มีมวลและรัศมีใหญ่กว่าดาวเนปจูน มีมวลล 80 เท่าของมวลโลก (M⊕) ซึ่งค่อนข้างใกล้เคียงกับมวลของดาวเสาร์ นอกจากนี้ยังถือว่าเป็นดาวเคราะห์ก๊าซยักษ์ มีระยะห่างจากดาวฤกษ์คู่มากที่สุด (กึ่งแกนเอก) เพียง 2.9 หน่วยดาราศาสตร์
I Hate You, I Love You

I Hate You, I Love You หรือ HateLove เป็นละครชุดในโครงการพิเศษของแอปพลิเคชัน ไลน์ทีวี โดย บริษัท ไลน์ คอร์ปอเรชัน (ประเทศไทย) จำกัด ผลิตโดยนาดาวบางกอก สร้างเรื่องและเขียนบทโดยทรงยศ สุขมากอนันต์ โดยเป็นเรื่องราวความรักและการแตกหักของคน 5 คน ในเวลาเพียง 5 วัน ออกอากาศให้ชมทุกวันเสาร์เวลา 20.00 น. ทางแอปพลิเคชัน ไลน์ทีวี เริ่มตอนแรก วันเสาร์ที่ 17 กันยายน พ.ศ. 2559 - 14 มกราคม พ.ศ. 2560
การผลิต.
โครงการ HateLove เป็นหนึ่งโครงการพิเศษที่ทางจีทีเอชและนาดาวบางกอกได้รับข้อเสนอมาจาก ไลน์ คอร์ปอเรชัน (ประเทศไทย) หลังจากกระแสตอบของ STAY ซากะ..ฉันจะคิดถึงเธอ ได้รับความนิยมสูง แต่โครงการก็ถูกพักลงชั่วคราวเนื่องจากการยุติบทบาทการทำงานของจีทีเอช จนกระทั่งถึงยุคของ จีดีเอช ห้าห้าเก้า โครงการดังกล่าวก็ได้ถูกรื้อฟื้นขึ้นมาอีกครั้ง พร้อมกับข้อเสนอในการผลิตละครชุดพิเศษอีกสองเรื่องคือ แก๊สโซฮัก..รักเต็มถัง ที่ผลิตโดยภาพดีทวีสุข และ อยู่ที่เรา ที่ผลิตโดยนาดาวบางกอก
HateLove เริ่มมีความเคลื่อนไหวในช่วงเดือนกรกฎาคม พ.ศ. 2559 โดยมีการปล่อยคลิปตัวอย่างแรกที่นักแสดงออกมาพูดถึงความรักและความเกลียดชัง ก่อนจะแถลงข่าวเปิดตัวเมื่อที่ 9 กันยายน พ.ศ. 2559 ณ ห้องอาหาร Zense ห้างสรรพสินค้าเซน แอท เซ็นทรัลเวิลด์ โดยจีดีเอช ห้าห้าเก้า นาดาวบางกอก และไลน์ ประเทศไทย
เรื่องย่อ.
นานะ (สุทัตตา อุดมศิลป์) ตั้งใจเซอร์ไพรส์วันเกิด ซอล (ศนันธฉัตร ธนพัฒน์พิศาล) ด้วยการพา ไอ่ (โอบนิธิ วิวรรธนวรางค์) มาเซอร์ไพรส์เพื่อหักหน้าซอลต่อหน้ากลุ่มเพื่อน Sleeping Beauty แต่แล้วเหตุการณ์กลับพลิกผัน เมื่อนานะล่วงรู้ความจริงที่สงสัยมานานเกี่ยวกับ ไทเกอร์ (กฤษณภูมิ พิบูลสงคราม) ซึ่งนานะรับไม่ได้ เหตุการณ์นั้นทำให้นานะเตลิดเปิดเปิงจนกระทั่งไปพบกับ โจ (วงศ์รวี นทีธร) ชายหนุ่มผู้มีอาชีพขายบริการทางเพศอยู่ข้างถนน และเหตุการณ์นั้นทำให้ชีวิตนานะต้องเปลี่ยนไปตลอดกาล
รายชื่อตอน.
<onlyinclude>
หมายเหตุ: ทุกตอนใช้ช่วงเวลาเดียวกัน เริ่มตั้งแต่วันพุธ (ตอนเย็น) - วันจันทร์ (ตอนเช้า) แต่เล่าเรื่องจากมุมมองของแต่ละตัวละคร
นักแสดง.
<templatestyles src="Col-begin/styles.css"/>
ซีเควนเซอร์

ซีเควนเซอร์ หรือ การจัดลำดับดนตรี  เป็นอุปกรณ์หรือโปรแกรมเขียนเพลงที่สามารถจัดลำดับโน๊ตเพลงขึ้นมาเองได้ ผ่านในการบันทึกหลายรูปแบบ เช่น CV/gate, MIDI หรือ โอเพนซาวด์คอนโทรล  บางครั้งสามารถใช้ระบบข้อมูลอัตโนมัติผ่าน DAW หรือปลั๊กอินอื่นๆ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อัสวัง

อัสวัง (มาจากรากศัพท์ภาษาสันสกฤตคำว่า "อสูร" ที่แปลว่า "ปีศาจ") เป็นผีหรือปีศาจชนิดหนึ่ง จำพวกผีดูดเลือดหรือแวมไพร์ ตามเทพปกรณัมฟิลิปปินส์ มีลักษณะคล้ายคลึงมานานังกัล ความเชื่อเรื่องอัสวังกระจายไปทั่วฟิลิปปินส์ ชาวสเปนที่เข้ามาปกครองฟิลิปปินส์ในช่วงศตวรรษที่ 16 ได้บันทึกว่าอัสวังเป็นปีศาจที่น่ากลัวที่สุดของฟิลิปปินส์ ในภูมิภาควิซายันตะวันตก มีความเชื่อเรื่องอัสวังมาก อัสวังยังมีชื่อเรียกแตกต่างกันออกไปตามภูมิภาค เช่น "ติ๊ก-ติ๊ก" (tik-tik), "วัก-วัก" (wak-wak) หรือ "ซก-ซก" (sok-sok) ยกเว้นในภูมิภาคอีโลโกส ที่ไม่ได้มีเรื่องเล่าเกี่ยวกับอัสวัง 
อัสวังอาจแบ่งได้เป็น 5 รูปแบบ โดยมาในรูปแบบของผีกินศพมนุษย์หรือผีดูดเลือด บัล-บัล มีลักษณะคล้ายผีปอบตามความเชื่อของไทย ยักษ์กินคน มนุษย์หมาป่า และหมอผี อัสวังในรูปแบบของผีปอบมีพฤติกรรมการเอาต้นกล้วยมาวางไว้แทนซากศพที่ตนได้กินไปแล้ว อัสวังสามารถแปลงกายเป็นสัตว์ต่าง ๆ ได้ โดยเฉพาะอย่างยิ่งสุนัข และยังแปลงเป็นสัตว์อื่น ๆได้อีก เช่น แมว, นก, ค้าวคาว หรือหมู นอกจากนี้แล้วยังชอบกินเด็กที่ยังไม่คลอดหรือเด็กทารก รวมถึงชอบกินปอดและหัวใจของมนุษย์ อัสวังบางจำพวกมีลิ้นยาวเพื่อลากเด็กที่แม่ไม่ได้ดูแลไปกิน บางจำพวกมีตัวผอมบางจนสามารถหลบหลังต้นไผ่ได้ บางจำพวกก็เคลื่อนไหวได้เร็วและเงียบ บางจำพวกก็ชอบส่งเสียงดังเพื่อให้เหยื่อตกใจกลัว ในตอนกลางวันอัสวังจะมีรูปกายแบบมนุษย์ และไม่กลัวแสงแดด บางครั้งมนุษย์ก็แต่งงานอยู่กินกับอัสวังโดยไม่รู้ตัว อัสวังก็จะทำให้คู่ของตนกลายเป็นอัสวังไปด้วย และออกล่าเหยื่อด้วยกัน แต่จะไม่แบ่งปันอาหารให้กัน ทั้งนี้ อัสวังจะไม่ทำร้ายมนุษย์ที่เป็นเพื่อนบ้านในละแวกเดียวกัน ในภาษาฟิลิปีโนมีภาษิตว่า "Mas mabuti ang aswang kaysa sa isang magnanakaw" (อัสวังยังดีกว่าโจร) แต่หากมนุษย์คนใดรู้ตัวตนที่แท้จริงของอัสวัง อัสวังก็อาจฆ่าผู้ที่รู้เห็นได้ อัสวังกลัวกระเทียม เกลือ น้ำมนต์ ไม้กางเขน และลูกประคำ อัสวังถูกฆ่าได้ด้วยแส้หางปลากระเบน รวมถึงยังกลัวเสียงแส้แหวกอากาศอีกด้วย ส่วนการป้องกันไม่ให้อัสวังเข้าบ้าน อาจทำได้ด้วยการแขวนเครื่องรางของขลังต่าง ๆ ไว้ที่ประตูบ้าน และยังใช้ลูกปัดสีส้มสลับดำแขวนไว้กับเด็กแรกเกิดก็สามารถป้องกันอัสวังได้ การสังเกตว่าผู้ใดเป็นอัสวัง กระทำได้โดยการมองลอดหว่างขาตัวเอง หรือการสังเกตจากน้ำมันเสกของหมอผี ซึ่งหากมีอัสวังอยู่ใกล้ ๆ น้ำมันเสกนั้นจะเดือดขึ้นเอง
เรื่องราวของอัสวังที่เป็นที่รู้จักดีที่สุด คือ เรื่องของมาเรีย ลาโบ ซึ่งเป็นตำนานเล่าขานที่เกิดขึ้นในศตวรรษที่ 21 นี้ เมื่อผู้หญิงคนหนึ่งที่กลายมาเป็นอัสวัง จากชายชราสองคนที่เธอดูแลอยู่เป็นงานพิเศษเพื่อหารายได้เข้าครอบครัว นอกเหนือจากการงานของสามีของเธอซึ่งเป็นตำรวจ เมื่อเธอถูกสาปจากอัสวังสองตนนั้นให้เป็นผู้สืบทอด สามปีผ่านไป เมื่อเธอกลับจากการเป็นแม่บ้านในแคนาดา คำสาปก็เริ่มแสดงผล เธอกลายเป็นอัสวังและได้ฆ่าลูกสองคนนำไปต้มเป็นอาหารในครัว เมื่อผู้เป็นสามีกลับมาพบเห็นเรื่องสยองขวัญก็ตกใจได้ใช้มีดทำครัวฟันไปที่ใบหน้าของเธอจนเกิดเป็นแผลขนาดใหญ่ และขับไล่เธอออกจากบ้าน จากนั้นเรื่องราวของเธอก็ได้เป็นที่รู้จัก โดยเล่าว่าได้พบเห็นเธออาละวาดในวิซายาและมินดาเนา เธอออกหาเนื้อมนุษย์รวมถึงอวัยวะภายในสด ๆ กิน รวมถึงแปลงร่างเป็นอะไรก็ได้ เรื่องราวของมาเรีย ลาโบ ได้ถูกสร้างเป็นภาพยนตร์สยองขวัญในปี ค.ศ. 2015 ในชื่อเดียวกัน
มานานังกัล

มานานังกัล  คือผีหรือปีศาจชนิดหนึ่ง ตามความเชื่อของชาวฟิลิปปินส์ เป็นผีดูดเลือดหรือแวมไพร์อย่างหนึ่ง บางครั้งอาจสับสนกับอัสวังหรือวัก-วัก ซึ่งเป็นผีดูดเลือดที่น่ากลัวอย่างหนึ่งของฟิลิปปินส์
มานานังกัล เป็นผู้หญิงที่มีรูปร่างหน้าตาสวย มีปีกคล้ายค้างคาวขนาดใหญ่อยู่ด้านหลัง ใช้สำหรับบินโฉบดูดเลือดเหยื่อ โดยศัพท์คำว่า "มานานังกัล" ("manananggal") มาจากภาษาตากาล็อกคำว่า "tanggal" (คำเดียวกับคำว่า "tanggal" ในภาษามลายู) หมายถึง "ถอด" หรือ "แยก" อันหมายถึง สามารถถอดร่างหรือแยกตัวออกมาโดยไม่ตาย คล้ายกับกระสือตามความเชื่อของไทย
มานานังกัล นอกจากจะดูดเลือดมนุษย์แล้ว ยังชอบที่จะล่าเอาตัวอ่อนหรือทารกในครรภ์ผู้หญิงที่กำลังตั้งท้องอยู่ด้วย ด้วยการใช้ลิ้นยาว ๆ ตวัดลากออกมากินขณะผู้หญิงคนนั้นหลับอยู่ และยังชอบกินหัวใจเด็กรวมถึงพ่นของเหลวใส่ปากของผู้หญิงตั้งท้องเพื่อทำลายเด็กในท้องด้วย และยังชอบกินลูกไก่ ความเชื่อเรื่องมานานังเกลกระจายไปทั่วฟิลิปปินส์ โดยเฉพาะในภูมิภาควิซายัน มีความเชื่อว่ามานานังเกลกลัวกระเทียม หากแขวนกระเทียมไว้ที่ประตูหรือหน้าต่างบ้านจะช่วยป้องกันมานานังกัลได้ และมานานังกัลยังกลัวเกลือ หากนำเกลือมาโรยไว้ที่ ๆ พักของมานานังเกลหรือที่ลำตัวท่อนล่างที่ตัดขาดออกจากกัน จะทำให้มานานังกัลต่อตัวไม่ได้ และเมื่อดวงอาทิตย์ขึ้นมานานังกัลก็จะตายเหมือนเช่นผีดูดเลือดหรือแวมไพร์ชนิดอื่น
เรื่องราวของมานานังกัล รวมถึงอัสวังได้ถูกสร้างเป็นภาพยนตร์ตามวัฒนธรรมร่วมสมัยในหลายครั้ง หลายเรื่อง เช่น "Manananggal" ในปี ค.ศ. 1927 ภาพยนตร์เงียบ และเป็นภาพยนตร์สยองขวัญเรื่องแรกของฟิลิปปินส์ หรือ "Manananggal vs. Mangkukulam" ในปี ค.ศ. 1960
กีฬาฟุตบอลและฟุตซอลในโอลิมปิกเยาวชนฤดูร้อน

กีฬาฟุตบอลและฟุตซอลในโอลิมปิกเยาวชนฤดูร้อน โดยการแข่งขันฟุตบอลเริ่มแข่งขันครั้งแรกในโอลิมปิกเยาวชนฤดูร้อน 2010 ที่สิงคโปร์ และจัดแข่งขันในอีกครั้งหนึ่งในครั้งถัดมา
ในวันที่ 25 กันยายน ค.ศ. 2018 ฟีฟ่า นั้นได้ออกประกาศว่าจะนำกีฬาฟุตซอลเข้ามาแข่งขันแทนฟุตบอล ใน การแข่งขันในปี 2018 ที่ บัวโนสไอเรส และในปี ค.ศ. 2020 คณะกรรมการโอลิมปิกสากล ได้ประกาศที่จะนำการแข่งขันฟุตซอลมาแข่งขันอีกครั้งในปี ค.ศ. 2022
เบียวาปอดลัสกา

เบียวาปอดลัสกา  เป็นเมืองทางตะวันออกของประเทศโปแลนด์ อยู่ในเขตจังหวัดลูบลิน มีเนื้อที่ 49.40 ตารางกิโลเมตร ในปี ค.ศ 2012 มีประชากร 59,280 คน
ในช่วงสงครามโลกครั้งที่สองเมื่อวันที่ 4 กันยายน ค.ศ. 1939 เมืองได้ถูกทำลายโดยนาซีเยอรมนี
ตั้งแต่ปี ค.ศ. 1975-1998 เมืองเป็นเมืองหลักของจังหวัดเบียวาปอดลัสกา หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 เบียวาปอดลัสกาได้เป็นส่วนหนึ่งของจังหวัดลูบลิน
เอริช เฟ็ลกีเบิล

พลเอกทหารสื่อสาร ฟริทซ์ เอริช เฟ็ลกีเบิล  เป็นนายทหารบกเยอรมัน เกิดที่หมู่บ้านปอปอวิตแซ (ปัจจุบันอยู่ในประเทศโปแลนด์) เมื่ออายุ 18 ปี เขาเข้าร่วมหน่วยทหารสื่อสารในกองทัพบกปรัสเซีย ในช่วงสงครามโลกครั้งที่หนึ่ง เฟ็ลกีเบิลอยู่สังกัดหน่วยเสนาธิการทหารบก หลังสงคราม เขาประจำอยู่ที่กรมเสนาธิการไรชส์แวร์ในเบอร์ลิน ในปี ค.ศ. 1928 เฟ็ลกีเบิลได้รับแต่งตั้งยศเป็นพันตรี ต่อมาในปี ค.ศ. 1933 เขาได้รับยศพันโทและพันเอกในปีต่อมา ในปี ค.ศ. 1938 เฟ็ลกีเบิลดำรงตำแหน่งหัวหน้าหน่วยทหารสื่อสารและได้รับยศพลตรี และดำรงตำแหน่งผู้บัญชาการกองทหารสื่อสารในอีก 2 ปีต่อมา
เฟ็ลกีเบิลมีส่วนในปฏิบัติการวัลคือเรอ ซึ่งเกี่ยวข้องกับการลอบสังหารอดอล์ฟ ฮิตเลอร์ที่ "รังหมาป่า" เมื่อวันที่ 20 กรกฎาคม ค.ศ. 1944 โดยเขามีหน้าที่ตัดการสื่อสารที่ศูนย์บัญชาการดังกล่าว ซึ่งทำสำเร็จเพียงบางส่วน เมื่อแผนการล้มเหลว เฟ็ลกีเบิลถูกจับกุมและขึ้นศาลประชาชน เขาถูกประหารชีวิตเมื่อวันที่ 4 กันยายน ค.ศ. 1944 ที่เรือนจำในกรุงเบอร์ลิน
ในสื่อ.
เอ็ดดี อิซซาร์ด นักแสดงชาวอังกฤษ รับบทเป็นนายพลเฟ็ลกีเบิล ในภาพยนตร์ "ยุทธการดับจอมอหังการ์อินทรีเหล็ก"
เฉิน มู่เซิ่ง

เฉิน มู่เซิ่ง หรือ Benny chan (ชื่อภาษาอังกฤษ ; Benny chan) เกิดเมื่อวันที่ 7 ตุลาคม ค.ศ. 1961 เป็นผู้กำกับภาพยนตร์ และนักเขียนบทภาพยนตร์ ชาวฮ่องกง ผู้โด่งดังจากการกำกับภาพยนตร์เรื่อง ผู้หญิงข้าใครอย่าแตะ (A Moment of Romance , 1990) ซึ่งเป็นผลงานกำกับเรื่องแรกของเขา หนึ่งในผู้กำกับภาพยนตร์ที่ประสบความสำเร็จสูงสุดของเกาะฮ่องกง มีผลงานกำกับการแสดงให้กับหนังของ เฉินหลง หลายต่อหลายเรื่อง เช่น ใหญ่เต็มฟัด (Who am I , 1998) วิ่งสู้ฟัด 5 เหิรสู้ฟัด (New Police Story , 2004) วิ่งกระเตงฟัด (Rob B Hood , 2006) เป็นต้น 
ในวันที่ 23 สิงหาคม พ.ศ. 2563 เขาได้เสียชีวิตลงด้วยโรคมะเร็งโพรงจมูก
ลี่ เจี๋ย

ลี่ เจี๋ย , หรือรู้จักกันในนามปากกา แอนนี่ เปาเป๋ย หรือ แอนนี่ เบบี้ , เป็นนักเขียนชาวจีน เกิดเมื่อวันท่ 11 กรกฎาคม ค.ศ. 1974 เกิดที่หนิงปัว ,มณฑลเจ้อเจียง
มีลิตซียา

มีลิตซียา (, , [militsʰja], , , , , Serbo-Croatian: милиција / "milicija", , , ,) เป็นคำเรียกของตำรวจมักใช้กับกลุ่มของอดีตสหภาพโซเวียตและกลุ่มตะวันออก
ในปัจจุบันมีลิตซียาของประเทศต่าง ๆ ได้เปลี่ยนรูปแบบเป็นรูปแบบตำรวจตะวันตกอย่างบัลแกเรีย โปแลนด์ โรมาเนีย เอสโตเนีย ลิทัวเนีย มอลโดวา ลัตเวีย มองโกเลีย มาซิโดเนีย อาเซอร์ไบจาน จอร์เจีย ยูโกสลาเวีย บอสเนียและเฮอร์เซโกวีนา คาซัคสถาน อาร์มีเนีย เติร์กเมนิสถาน รัสเซีย และยูเครน แต่ในบางประเทศได้การเรียกตำรวจว่ามีลิตซียาเช่น เบลารุส ทาจิกิสถาน อุซเบกิสถาน คีร์กีซสถาน และประเทศที่ไม่ได้รับการรับรองอย่างอับคาเซีย เซาท์ออสซีเซีย และทรานส์นิสเตรีย
การลงประชามติร่างรัฐธรรมนูญอับคาเซีย พ.ศ. 2542

การลงประชามติร่างรัฐธรรมนูญอับคาเซีย พ.ศ. 2542 มีขึ้นที่อับคาเซีย  เมื่อวันที่ 3 ตุลาคม พ.ศ. 2542 คู่ขนานไปกับการเลือกตั้งประธานาธิบดี 
ผลที่ตามมา.
ภายหลังที่รัฐธรรมนูญฉบับนี้ผ่าน ก็ได้มีการประกาศใช้ในวันที่ 12 ตุลาคม ค.ศ. 1999
อาเลกซ์ มาร์เกซ

อาเลกซ์ มาร์เกซ อาเลนตา  เป็นนักแข่งรถจักรยานยนต์จากสเปนที่แข่งให้กับทีม Gresini Racing MotoGP เขาลงแข่งขันในโมโตจีพีตั้งแต่ฤดูกาล 2020 โดยก่อนหน้านี้ เขาเป็นแชมป์โลกโมโตทูในฤดูกาล 2019 เขายังคว้าแชมป์โลกโมโตทรี ฤดูกาล 2014 และแชมป์โลก CEV Moto3 ฤดูกาล 2012 ด้วย
ปัจจุบันอาเลกซ์แข่งเคียงข้างกับมาร์ก มาร์เกซ พี่ชายของเขาในทีม Gresini Racing ในปี 2014 เมื่อมาร์กคว้าแชมป์โลกโมโตจีพีและอาเลกซ์คว้าแชมป์โลกโมโตทรี พวกเขาก็กลายเป็นพี่น้องคู่แรกที่คว้าแชมป์โลกในการแข่งรถมอเตอร์ไซค์ในปีเดียวกัน ความสำเร็จที่พวกเขาทำได้เกิดขึ้นอีกครั้งในปี 2019 เมื่อมาร์กคว้าแชมป์โลกโมโตจีพีและอาเลกซ์คว้าแชมป์โลกโมโตทู
วอชิตแซ

วอชิตแซ  เป็นเมืองทางตะวันออกของประเทศโปแลนด์ อยู่ในเขตจังหวัดมาซอฟแช ก่อตั้งขึ้นในคริสต์ศตวรรษที่ 13 มีเนื้อที่ 23.75 ตารางกิโลเมตร ในปี ค.ศ 2010 มีประชากร 7,176 คน ในการแบ่งโปแลนด์ครั้งที่สาม เมืองได้รับการรวมเข้ากับออสเตรีย
ตั้งแต่ปี ค.ศ. 1975-1998 เมืองได้เป็นของจังหวัดเบียวาปอดลัสกา หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1999 เมืองวอชิตแซได้เป็นส่วนหนึ่งของจังหวัดมาซอฟแช
จาง จือเลี่ยง

จาง จือเลี่ยง เกิดเมื่อวันที่ 6 กันยายน ค.ศ. 1959 เป็นผู้กำกับภาพยนตร์, ผู้ผลิตภาพยนตร์และละคร, นักเขียนบท, และ นักแสดงชาวฮ่องกง
แหล่งข้อมูลอื่น.
http://hktopten.blogspot.com/2012/06/20120619-tsui-harks-new-film-receives.html
แตแรสปอล

แตแรสปอล  เป็นเมืองทางตะวันออกของประเทศโปแลนด์ อยู่ในเขตจังหวัดลูบลิน มีพรมแดนติดกับประเทศเบลารุส ในปี ค.ศ. 2006 มีประชากร 6,002 คน
หลังจากการแบ่งโปแลนด์ครั้งที่สาม เมืองแตแรสปอลได้เป็นของราชาธิปไตยแห่งฮับส์บูร์กในระยะเวลาสั้น ๆ หลังจากก็เป็นส่วนหนึ่งของดัชชีวอร์ซอ และในปี ค.ศ. 1815-1916 ได้เป็นของรัสเซียที่ควบคุมโดยคองเกรสโปแลนด์
ตั้งแต่ปี ค.ศ. 1975-1998 เมืองได้เป็นของจังหวัดเบียวาปอดลัสกา หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1999 เมืองวอชิตแสได้เป็นส่วนหนึ่งของจังหวัดลูบลิน
เป็นเมืองชายแดนที่ข้ามระหว่างประเทศโปแลนด์และประเทศเบลารุสโดยเส้นทางยุโรปอี 30 ซึ่งเชื่อมกับเบอร์ลิน วอร์ซอ มินสค์ และมอสโก
เจนนี่ ปาหนัน

วัชระ สุขชุม หรือที่รู้จักในชื่อ เจนนี่ ปาหนัน และ เจนนี่ เทยเที่ยวไทย เป็นนักแสดงและพิธีกรชาวไทย มีชื่อเสียงจากการทำหน้าที่เป็นพิธีกรและฝ่ายสร้างสรรค์รายการของรายการ เทยเที่ยวไทย
ประวัติ.
วัชระเกิดเมื่อวันที่ 30 ตุลาคม พ.ศ. 2529 เป็นบุตรของ ร.ต.ท.สัจจา และนางมัญชุสา สุขชุม เธอจบชั้นประถมศึกษาที่โรงเรียนแสงทองวิทยาและชั้นมัธยมศึกษาที่โรงเรียนหาดใหญ่วิทยาลัยสมบูรณ์กุลกันยา แม้ว่าเดิมทีเธออยากเรียนการสื่อสารมวลชน เธอจบการศึกษาในระดับปริญญาตรี เอกภาษาฝรั่งเศส จากคณะโบราณคดี มหาวิทยาลัยศิลปากร
วัชระยอมรับว่าตอนที่เติบโตในฐานะหญิงข้ามเพศซึ่งมีพ่อเป็นตำรวจ พ่อของเธอไม่ได้ตีเธอเหมือนที่ตำรวจหรือทหารในโทรทัศน์ทำ เธอสนิทกับน้องสาวของเธอ ซึ่งอยู่ห่างกันแค่ปีเดียว มากกว่าน้องชายของเธอที่ห่างกัน 6 ปี เธอได้ชื่อเล่น"เจนนี่"จากภาพยนตร์ไทย "เจนนี่ กลางวันครับ กลางคืนค่ะ !" และ "ปาหนัน" ในตอนที่เธอทำงานให้กับแชนแนลวีไทยแลนด์ เธอกล่าวว่ามันฟังดูเป็นสาวใต้แสนสวย
จุดยืนทางการเมือง.
เจนนี่สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 นอกจากนี้เธอยังเรียกร้องให้ประยุทธ์ จันทร์โอชาและคณะรัฐมนตรีของเขาลาออกไปในช่วงการระบาดทั่วของโควิด-19 ในประเทศไทย อีกด้วย
หลี่ ฮั่นเซียง

หลี่ ฮั่นเซียง (7 มีนาคม ค.ศ. 1926 ที่มณฑลเหลียวหนิง - 17 ธันวาคม ค.ศ. 1996 ที่เมืองปักกิ่ง) เป็นผู้กำกับชาวจีน หลีกำกับภาพยนตร์มากถึง 70 เรื่อง ตั้งแต่คริสตทศวรรษที่ 1950 จนถึง คริสตทศวรรษที่ 1990
เมเจอร์ดีเวลลอปเม้นท์

บริษัท เมเจอร์ ดีเวลลอปเม้นท์ จำกัด (มหาชน) (ชื่อย่อ: MJD) เป็นบริษัทพัฒนาอสังหาริมทรัพย์ชั้นนำของประเทศที่เชี่ยวชาญโครงการที่อยู่อาศัยระดับบน
ประวัติ.
บริษัท เมเจอร์ ดีเวลลอปเม้นท์ จำกัด (มหาชน) ก่อตั้งเมื่อวันที่ 14 กรกฎาคม 2542 โดยตระกูลพูลวรลักษณ์ เพื่อประกอบธุรกิจพัฒนาอสังหาริมทรัพย์ ด้วยทุนจดทะเบียนเริ่มแรก 1 ล้านบาท 
ผู้ถือหุ้นรายใหญ่.
ข้อมูล ณ วันที่ 16 มีนาคม 2559
วงศ์ปรงเม็กซิโก

วงศ์ปรงเม็กซิโก (Zamiaceae) เป็นวงศ์ของปรงวงศ์หนึ่งซึ่งแบ่งเป็นวงศ์ย่อย 2 วงศ์ย่อย 8 สกุล และมีสมาชิกราว 150 สปีชีส์ พบในเขตร้อนและกึ่งเขตร้อนในแอฟริกา ออสเตรเลีย อเมริกาใต้ และอเมริกาเหนือ เป็นพืชอายุหลายปี ไม่ผลัดใบ และแยกเพศ มักจะไม่แตกกิ่ง ใบเป็นใบประกอบแบบขนนก เรียงเป็นเกลียว มีใบที่เรียกคะตะฟิลล์ (cataphyll) ไม่มีเส้นกลางใบ ปากใบพบทั้งสองด้าน หรือด้านล่างเท่านั้น ต้นสปอโรไฟต์ทั้งตัวผู้และตัวเมียจะสร้างโคน โคนตัวเมียมีลักษณะเรียบง่าย โอวุลไม่มีก้านชู เมล็ดมักมีใบเลี้ยง 2 ใบ
วงศ์ย่อย Encephalartoideae จะมีฐานใบติดทน พบในออสเตรเลีย มี 2 สกุล และ 40 สปีชีส์ พืชทั้งหมดในวงศ์นี้มีพิษ สร้างสารพิษที่เป็นไกลโคไซด์ เรียกว่าไซคาซิน
สกุล.
การจัดจำแนกบางแบบจัดให้สกุล "Bowenia" อยู่ใน "Zamiaceae".
อวสานโลกสวย

อวสานโลกสวย เป็นภาพยนตร์ไทยแนวอาชญากรรม, วัยรุ่น สร้างโดย กันตนา โมชั่น พิคเจอร์ส กำกับโดย ปัญญ์ หอมชื่น และ อรอุษา ดอนไสว นำแสดงโดย อภิญญา สกุลเจริญสุข, ณัฐสิทธิ์ โกฏิมนัสวนิชย์, ณภศศิ สุรวรรณ และ ลัทธ์กมล ปิ่นโรจน์กีรติ กำหนดออกฉายในวันที่ 21 มกราคม พ.ศ. 2559
เนื้อเรื่องย่อ.
เกรซ เด็กสาวลึกลับผู้มีอดีตอันเลวร้ายกับการเคยเป็นเน็ตไอดอลที่ร่วมมือกับแจ๊ค หนุ่มโรคจิตสุดหื่นที่เป็นแฟนคลับตัวยงของแคร์และเปิ้ล สองสาววัยมัธยมปลายที่กำลังมีความสุขกับการได้ใช้เวลาช่วยกันสร้างเฟซบุ๊กแฟนเพจเพื่อโพสต์รูปและคลิปวิดีโอเรียกยอดไลค์โดยที่ไม่รู้เลยว่าท่ามกลางแฟนคลับมากมายนั้นแคร์กำลังถูกจับตามองโดย เกรซและแจ๊ค ทั้งคู่อาศัยข้อมูลส่วนตัวที่แคร์ชอบเปิดเผยผ่านการโพสต์ในอินเทอร์เน็ตตลอดเวลาเพื่อวางแผนจับตัวแคร์และเปิ้ลมากักขังไว้ ก่อนที่เกรซจะสร้างสถานการณ์ให้ทั้งคู่ได้เจอความจริงที่เลวร้ายเหมือนกับที่เธอเคยเจอและคาดหวังให้มันทำลายโลกสวยของทั้งคู่ลง
โอมาร์ แบรดลีย์

จอมพล โอมาร์ เนลสัน แบรดลีย์ (อังกฤษ: Omar Nelson Bradley) ชื่อเล่น แบรด เป็นนายทหารของกองทัพบกสหรัฐในช่วงระหว่างและหลังสงครามโลกครั้งที่สอง แบรดลีย์ได้เป็นประธานคณะเสนาธิการร่วมคนแรกและควบคุมกำกับนโยบายของกองทัพสหรัฐในสงครามเกาหลี
เขาเกิดในแรนดอล์ฟคันทรี, รัฐมิสซูรี แบรดลีย์ทำงานเป็นช่างหม้อต้มน้ำ(boilemaker) ก่อนจะเข้าไปเรียนที่สถานศึกษาวิชาทหารสหรัฐที่เวสต์พอยต์ เขาจบการศึกษาจากสถานศึกษาในปี ค.ศ. 1915 พร้อมกับดไวต์ ดี. ไอเซนฮาวร์ ในฐานะเป็นส่วนหนึ่งของ"ระดับชั้นดาวที่ตกลงมา"(the class the stars fell on) ในช่วงสงครามโลกครั้งที่หนึ่ง แบรดลีย์ได้ปฏิบัติหน้าที่ในการปกป้องเหมืองแร่ทองแดงในรัฐมอนแทนา หลังสงคราม แบรดลีย์ได้สอนหนังสือที่เวสต์พอยต์และทำหน้าที่ในบทบาทอื่นๆก่อนที่จะเข้ารับตำแหน่งในกระทรวงการสงครามภายใต้การนำโดยนายพลจอร์จ มาร์แชลล์ ในปี ค.ศ. 1941 แบรดลีย์ได้กลายเป็นผู้บัญชาการแห่งโรงเรียนทหารราบกองทัพบกสหรัฐ
ภายหลังจากสหรัฐเข้าร่วมสู่สงครามโลกครั้งที่สอง แบรดลียได้จับตาดูการเปลี่ยนแปลงของกองพลทหารราบที่ 82 มาเป็นกองพลส่งอากาศอเมริกันหน่วยแรก เขาได้รับคำสั่งในแนวหน้าที่เป็นครั้งแรกของเขาในปฏิบัติการคบเพลิง ซึ่งปฏิบัติหน้าที่ภายใต้การบังคับบัญชาโดยนายพล จอร์จ เอส. แพตตัน ในแอฟริกาเหนือ ภายหลังจากแพตตันได้รับมอบหมายหน้าที่ใหม่ แบรดลีย์ได้บัญชาการแก่กองทัพสนามที่สองในการทัพตูนิเซียและฝ่ายสัมพันธมิตรบุกครองเกาะซิซิลี เขาได้บัญชาการแก่กองทัพสหรัฐที่หนึ่งในช่วงการบุกครองนอร์ม็องดี ภายหลังจากบุกทะลวงจากนอร์ม็องดีแล้ว เขาได้รับหน้าที่บัญชาการแก่กลุ่มกองทัพสหรัฐที่สิบสอง ซึ่งท้ายที่สุดจะประกอบไปด้วยกองพลทั้งสี่สิบสาม และจำนวนทหาร 1.3 ล้านนาย เป็นจำนวนขนาดใหญ่ของทหารอเมริกันที่เคยอยู่ภายใต้การบังคับบัญชาจากผู้บัญชาการภาคสนามเพียงคนเดียว
ภายหลังสงคราม แบรดลีย์ได้เป็นหัวหน้าของผู้ดูแลกองทหารผ่านศึก เขาได้กลายเป็นเสนาธิการทหารบกสหรัฐในปี ค.ศ. 1948 และเป็นประธานคณะเสนาธิการร่วมในปี ค.ศ. 1950 เขาได้รับการเลื่อนยศเป็นจอมพล (นายพลห้าดาว) ซึ่งทำให้เขากลายเป็นบุคคลสุดท้ายในเก้าคนที่ได้รับการเลื่อนยศระดับห้าดาวในกองทัพสหรัฐ เขาเป็นผู้บัญชาการทหารระดับชั้นอาวุโสในช่วงเริ่มต้นของสงครามเกาหลี และได้สนับสนุนนโยบายการยับยั้งในช่วงสงครามของประธานาธิบดี แฮร์รี เอส. ทรูแมน เขาได้มีส่วนช่วยในการโน้มน้าวให้ทรูแมนสั่งปลดนายพล ดักลาส แมกอาเธอร์ ในปี ค.ศ. 1951 หลังจากแมกอาเธอร์ได้ต่อต้านอำนาจฝ่ายบริหารในความพยายามที่จะปรับลดขนาดของสงครามของเป้าหมายทางยุทธศาสตร์ แบรดลีย์ได้ลาออกจากกองทัพในปี ค.ศ. 1953 (แม้ว่าจะยังคงอยู่ในสถานะ"ปลดเกษียณจาการปฏิบัติหน้าที่"สำหรับ 27 ปีต่อมา) จากนั้นก็ยังคงทำหน้าที่ในบทบาทสาธารณะและธุรกิจ จนกระทั่งเขาถึงแก่อสัญกรรมในปี ค.ศ. 1981
จิน เป๋ยต๋า

จิน เป๋ยต๋า  เกิดเมื่อวันที่ 23 สิงหาคม ค.ศ. 1961 เป็นคีตกวี ชาวฮ่องกง นอกจากนี้ยังแสดงละครมากมาย อาทิเช่น "3 อหังการ์ เจ้าสุริยา", "5 พยัคฆ์พิทักษ์ซุนยัดเซ็น" และ "นักฆ่าเทวดาแขนเดียว"
เจ้า จี้ผิง

เจ้า จี้ผิง  (เกิดที่ มณฑลกานซู ประเทศจีน เมื่อวันที่ สิงหาคม ค.ศ. 1945) เป็นนักแต่งเพลงจากมณฑลส่านซี หลายคนรู้จัก เจ้า จี้ผิง จากภาพยนตร์จีนมากมาย
แตแลโฌร์นัล (โปรตุเกส)

แตแลโฌร์นัล  เป็นรายการข่าว ออกอากาศทุกวันตั้งแต่เวลา 20:00 น. ทางสถานีโทรทัศน์แอรือเตเปอุงของโปรตุเกส ออกอากาศครั้งแรกเมื่อปี ค.ศ. 1959 นอกจากออกอากาศทางช่องแอรือเตเปอุงแล้ว "แตแลโฌร์นัล" ยังออกอากาศทางช่องแอรือเตเป อิงตืร์นาซีอูนัล, แอรือเตเป อาฟรีกา, แอรือเตเป อาโซรึช, แอรือเตเป มาไดรา และแอรือเตเป ไปล
วอลเลย์บอลชายชิงแชมป์สโมสรโลก

วอลเลย์บอลชายชิงแชมป์สโมสรโลก  เป็นการแข่งขันวอลเลย์บอลชายระดับนานาชาติ อยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี) การแข่งขันจัดขึ้นครั้งแรกในปี ค.ศ. 1989 ที่ ประเทศอิตาลี และไม่ได้จัดขึ้นระหว่างปี ค.ศ. 1993 ถึง ค.ศ. 2008 ตั้งแต่ปี ค.ศ. 2009 การแข่งขันที่ได้รับการจัดขึ้นทุกปี และกาตาร์และบราซิลได้หน้าที่เป็นเจ้าภาพ
รูปแบบการแข่งขันในปัจจุบันมีทั้งหมด 8 ทีม ซึ่งทีมที่เข้าร่วมเป็นตัวแทนของ สมาพันธ์วอลเลย์บอลแอฟริกา (แอฟริกา) สมาพันธ์วอลเลย์บอลอเมริกาใต้ (อเมริกาใต้) สมาพันธ์วอลเลย์บอลยุโรป (ยุโรป) สมาพันธ์วอลเลย์บอลเอเชีย (เอเชีย) นอร์เซกา (อเมริกาเหนือ) ทีมเจ้าภาพ และทีมที่ได้รับเชิญจากเอฟไอวีบีโดยตรง
แชมป์ปัจจุบันเป็นของซาดากรูเซย์รู จากประเทศบราซิล ในรอบชิงชนะเลิศ ชนะ สโมสรกูชีเนลูเบชีวีตาโนวา จากประเทศอิตาลี 3–1 เซ็ท
วอลเลย์บอลหญิงชิงแชมป์สโมสรโลก

วอลเลย์บอลหญิงชิงแชมป์สโมสรโลก  เป็นการแข่งขันวอลเลย์บอลหญิงระดับนานาชาติ อยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี) การแข่งขันจัดขึ้นครั้งแรกในปี ค.ศ. 1991 ที่ ประเทศบราซิล และไม่ได้จัดขึ้นระหว่างปี ค.ศ. 1995 ถึง ค.ศ. 2009 ตั้งแต่ปี ค.ศ. 2010 การแข่งขันที่ได้รับการจัดขึ้นทุกปี โดยมีประเทศกาตาร์, สวิตเซอร์แลนด์, ฟิลิปปินส์, จีน, ญี่ปุ่น และตุรกีได้หน้าที่เป็นเจ้าภาพ
รูปแบบการแข่งขันในปัจจุบันมีทั้งหมด 8 ทีม ซึ่งทีมที่เข้าร่วมเป็นตัวแทนของ สมาพันธ์วอลเลย์บอลอเมริกาใต้ (อเมริกาใต้) 2 ทีม สมาพันธ์วอลเลย์บอลยุโรป (ยุโรป) 2 ทีม สมาพันธ์วอลเลย์บอลเอเชีย (เอเชีย) 2 ทีม สมาพันธ์วอลเลย์บอลแอฟริกา (แอฟริกา) 1 ทีม และทีมเจ้าภาพ 1 ทีม โดยเจ้าภาพจะได้รับการคัดเลือกจากเอฟไอวีบีโดยตรง
แชมป์ปัจจุบันเป็นของอีโมโกโกเนลยาโน จากประเทศอิตาลี ในรอบชิงชนะเลิศ โดยเอาชนะเทียนจินปั๋วไห่แบงก์ จากประเทศจีน 3–0 เซ็ต
เพลงรักสองหัวใจ

เพลงรักสองหัวใจ  เป็นซีรีส์มังงะญี่ปุ่นแนวนาฏกรรมเรื่องรัก (Romantic drama) เขียนเรื่องและวาดภาพโดยนะโอะชิ อะระกะวะ ลงตีพิมพ์ในนิตยสารโชเน็งแมกกาซีนรายเดือนของโคดันชะตั้งแต่เดือนเมษายน ค.ศ. 2011 ถึงเดือนกุมภาพันธ์ ค.ศ. 2015 ทั้งยังได้รับการดัดแปลงเป็นซีรีส์อนิเมะโทรทัศน์ ภาพยนตร์ไลฟ์แอคชัน และไลต์โนเวลอีกด้วย
ซีรีส์มังงะเรื่องนี้มีจุดเริ่มต้นมาจากหนังสือการ์ตูนแบบจบตอนเดียวที่อะระกะวะส่งเข้าร่วมการแข่งขัน ซึ่งเขาอิงเค้าโครงเรื่องตามหนังสือการ์ตูนเหล่านี้และได้รับแรงบันดาลใจจากมังงะแนวดนตรี เช่น ปุปะจังหวะฮาและวุ่นรัก นักดนตรี เพลงรักสองหัวใจถูกดัดแปลงเป็นอนิเมะโทรทัศน์โดยสตูดิโอเอ-1 พิกเจอร์ส ออกอากาศในผังรายการโนะอิตะมินะของฟูจิเทเลวิชันตั้งแต่เดือนตุลาคม ค.ศ. 2014 ถึงเดือนมีนาคม ค.ศ. 2015 มีการออกอากาศในรูปแบบออริจินัลวิดีโอแอนิเมชัน (OVA) เมื่อเดือนพฤษภาคม ค.ศ. 2015 และในรูปแบบภาพยนตร์ไลฟ์แอคชันเมื่อเดือนกันยายน ค.ศ. 2016
มังงะเรื่องนี้ได้รับรางวัลมังงะโคดันชะครั้งที่ 37 ประเภทโชเน็งใน ค.ศ. 2013 เพลงรักสองหัวใจมียอดจำหน่ายมากกว่า 5 ล้านเล่ม ณ เดือนมิถุนายน ค.ศ. 2017 อีกทั้งยังได้รับคำวิจารณ์ที่หลากหลาย โดยนักวิจารณ์ส่วนใหญ่ให้การชื่นชมต่อโครงเรื่องและตัวละคร แต่วิพากษ์วิจารณ์ในเรื่องงานวาดและการถ่ายทอดอารมณ์ อย่างไรก็ตาม ในการดัดแปลงเป็นอนิเมะได้รับการชื่นชมในส่วนของโครงเรื่อง แอนิเมชัน และเพลงประกอบ
เนื้อเรื่อง.
นักเปียโนอัจฉริยะ อาริมะ โคเซย์
เข้าแข่งขันและได้กลายเป็นชื่อดังในหมู่นักดนตรีเด็ก หลังจากแม่ของเขาที่ปากร้ายและไร้ความปราณี
บังคับให้เขาต้องเล่นเปียโนอย่างไร้อารมณ์ได้ตายไป เขาจึงเป็นโรคจิตที่สติแตก
และพักการแสดงเปียโนแสดงตอนอายุสิบเอ็ดปี ทำให้เขาไม่ได้ยินเสียงเปียโนอีกแม้หูจะปรกติดี
สองปีต่อมา
โคเซย์ยังไม่ได้จับเปียโนและมองเห็นโลกเป็นสีโมโนโครมที่ไม่มีสีอะไรเลย
สองปีต่อมาเขาได้เริ่มต้นชีวิตใหม่กับเพื่อนที่ดีของเขาสึบากิ และ วาตาริ จนกระทั่งวันหนึ่ง
เด็กผู้หญิงผู้เปลี่ยนแปลงทุกอย่าง 
มิยาโซโนะ คาโอริ อายุ 14 ปี
นักไวโอลินผู้กล้าหาญและรักอิสระ 
ผู้เล่นดนตรีแบบสะท้อนบุคลิกของตนเอง
ช่วยให้โคเซย์กลับไปยังโลกแห่งเสียงดนตรี
การแสดงที่อิสระและไม่เหมือนกับที่เขาเป็นอยู่
เธอก็พยายามช่วยผลักดันเขา 
และเขาก็ได้ตระหนักได้ว่าเขานั้นรักเธอ
ผลการตอบรับ.
ได้รับรางวัลโชเน็งมังงะที่ดีที่สุดใน Kodansha Manga Awards และได้เสนอชื่อเข้าชิงเป็นอันดับที่ 5 ของ Manga Taishō.
ภาคการ์ตูนญี่ปุ่นได้เป็นผู้ชนะ Sugoi Japan Award 2016 ของ หนังสือพิมพ์ Yomiuri Shimbun
หยิ่น กวัง

หยิ่น กวัง , ชื่อเกิดชื่อ ลฺหวี่ หมิงกวัง (呂明光), เป็นนักร้องและนักแสดงชาวฮ่องกง หยิ่น กวัง เกิดเมื่อวันที่ 23 สิงหาคม พ.ศ. 2487 ที่เมืองโฮจิมินห์ ประเทศเวียดนาม ซึ่งเขาเริ่มแสดงภาพยนตร์ตั้งแต่ปี พ.ศ. 2503 จนถึงปัจจุบัน
เหอ จื่อยฺวี่

เหอ จื่อยฺวี่ (24 เมษายน ค.ศ. 1999) เป็นนักไวโอลินชาวจีน เกิดที่เมืองชิงเต่า ประเทศจีน ซึ่งในปี ค.ศ. 2011 เหอจื่อยฺวี่ได้ย้ายไปอาศัยที่เมืองซัลทซ์บวร์ค ประเทศออสเตรีย เมื่ออายุ 15 ปี เหอ จื่อยฺวี่ ชนะการแข่งขัน ยูโรวิชัน ยัง มิวสิเชียน 2014
ดรูว์ กูแล็ก

ดรูว์ กูแล็ก (Drew Gulak) เป็นนักมวยปล้ำอาชีพชาวอเมริกันที่รู้จักในการปล้ำกับสมาคมสุดโหดอย่าง Combat Zone Wrestling (CZW), เป็นอดีตแชมป์ CZW World Heavyweight Championship 1สมัย, CZW World Tag Team Championship 2สมัย, CZW Wired TV Championship 1สมัย และผู้ชนะ Chris Cash Memorial Battle Royal ปี 2005 นอกจากนี้เขาได้ปรากฏใน Westside Xtreme Wrestling, Evolve, Pro Wrestling Guerrilla, Chikara และDragon Gate USA และยังได้เซ็นสัญญากับWWE เป็นแชมป์ WWE Cruiserweight Championship
โทนี นีส

แอนโทนี นีส (Anthony Nese) เกิด 6 สิงหาคม ค.ศ. 1985 เป็นนักมวยปล้ำอาชีพชาวอเมริกันที่รู้จักกันสำหรับมวยปล้ำทั่วภาคตะวันออกเฉียงเหนือสหรัฐอเมริกา นอกจากนี้เขายังเป็นที่รู้จักสำหรับการทำงานของเขาในช่วงสั้นๆกับ TNA ในปี 2011 ถึง 2012 ต่อมาได้เซ็นกับ WWE ในช่วงปี 2016-2021
หลิว ซีหมิง

หลิว ซีหมิง (เกิดเมื่อวันที่ 16 กรกฎาคม ค.ศ. 1964 ที่ฮ่องกง) เป็นนักแสดงชายชาวฮ่องกง ซึ่งบ้านของวงศ์ตระกูลหลิว ซีหมิงอยู่ที่มณฑลกวางตุ้ง, ประเทศจีน
หลี่ ปี้ฉี

หลี่ ปี้ฉี หรือ เบ็คกี้ ลี Becky Lee (#เปลี่ยนทาง , เกิดเมื่อวันที่ 11 สิงหาคม ค.ศ. 1978) เป็นนักแสดงและพิธีกรช่อง ทีวีบีหญิงชาวฮ่องกง และเธอยังเป็นนักร้องนำอีกด้วย หลี่ ปี้ฉี สำเร็จการศึกษาจากภาควิชาดนตรี ที่ Hong Kong Baptist University 
ประวัติ.
หลี่ ปี้ฉี สำเร็จการศึกษาระดับชั้นมัธยมศึกษาจาก St Paul's Co-educational College และภาควิชาดนตรี ที่ Hong Kong Baptist University เธอเรียนเปียโนมาตั้งแต่อายุ 6 ขวบ แต่ความสามารถของเธอไม่ได้ดีเท่ากับของคนอื่นๆ แต่เธอก็ประสบความสำเร็จหลังจากเรียนและทำงานอย่างหนัก เบ็คกี้ หลงใหลในดนตรีและได้ก้าวไปสู่เป้าหมายนี้ตั้งแต่การประกวดร้องเพลง เธอเข้าร่วมในการแข่งขันดนตรีขนาดใหญ่และขนาดเล็ก และได้รับรางวัลมากมายในช่วงปี 1990-1998 เทศกาลโรงเรียนดนตรีฮ่องกง เธอชนะการแข่งขันร้องเพลงโอเปร่าแชมป์เดี่ยว, เพลงภาษาจีนและภาษาอังกฤษ แชมป์ออราทอริโอเดี่ยว ซึ่งบทร้องเป็นเรื่องราวขนาดยาวเกี่ยวกับศาสนาคริสต์ นอกจากนี้ในระหว่างเรียนเธอได้รับทุนการศึกษา Vocal Scholarship จาก Ms Barbara Fei อีกด้วย
เติ้ง หย่งเจี้ยน

เติ้ง หย่งเจี้ยน (#เปลี่ยนทาง  , เกิดเมื่อวันที่ 9 มิถุนายน ค.ศ. 1983) เป็นนักแสดงชายชาวฮ่องกง เกิดและอาศัยอยู่ที่เมืองฮ่องกงแต่ครอบครัวเกิดที่มณฑลกวางตุ้ง
อักษรเบรลล์ภาษาซองคา

อักษรเบรลล์ภาษาซองคา หรือ อักษรเบรลล์ภาษาภูฏาน เป็นอักษรเบรลล์ที่ใช้เขียนภาษาซองคา ซึ่งเป็นภาษาประจำชาติของประเทศภูฏาน ในแบบพิมพ์จะไม่เขียนสระ "a"
แม้ว่าภาษาซองคาและทิเบตใช้อักษรเดียวกันในแบบพิมพ์ ชุดตัวอักษรเบรลล์กลับมีความแตกต่างมาก โดยอักษรเบรลล์ภาษาทิเบตมีความใกล้ชิดกับแบบเยอรมันและกำหนดค่าตัวอักษรตามเสียงที่ต่างกัน
ตัวอักษร.
อักษรกลับหลังที่ใช้ในคำยืมภาษาสันสกฤตระบุด้วยเครื่องหมายเสริมสัทอักษร : 
ཊ , ཋ , ཌ , ཎ , ཥ .
สระ "a" อยู่ในอักษรพยัญชนะ และไม่เขียนแบบชัดเจน สระอื่น ๆ เขียนตามหลังพยัญชนะเหมือนกับอักษรเบรลล์ภาษาอังกฤษ เมื่อสระตั้งอยู่ที่จุดเริ่มคำ อักษรสระนั้นจะรองรับด้วยพยัญชนะว่าง ཨ #เปลี่ยนทาง :
เครื่องหมายสระภาษาสันสกฤตรวมถึง:
 ཨཿ "aḥ", ཨྃ "aṃ", 
ใน ཀིཿ "kiḥ", ཀོྃ "koṃ". 
ไม่มีความชัดเจนว่าจะระบุรูปเชื่อมอย่างไร อย่างไรก็ตาม รูปเชื่อม ཀྵ "kṣa" ในคำยืมภาษาสันสกฤตเสนอแนะว่ามีจุดที่ 45 เชื่อมพยัญชนะสองตัว
กีฬาบาสเกตบอล (3x3)ในเอเชียนบีชเกมส์ 2016

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาบาสเกตบอล (3x3)<br>ในเอเชียนบีชเกมส์ 2016</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td>สวนสาธารณะเบี๋ยนดง</td></tr><tr><th>วันที่</th><td>26 - 29 ตุลาคม 2559</td></tr><tr><th>นักกีฬา</th><td>21 ทีม คน จาก 14 ประเทศ</td></tr><tr><td align="left" style="border-top:1px solid #aaa; padding:0.2em;">← 2014</td><td align="right" style="border-top:1px solid #aaa; padding:0.2em;"> </td></tr></table>
การแข่งขันกีฬาบาสเกตบอล (3x3) (หรือ บาสเกตบอลชายหาด) ในเอเชียนบีชเกมส์ 2016 จัดขึ้นที่เมืองดานัง, ประเทศเวียดนาม ระหหว่างวันที่ 26 - 29 ตุลาคม 2559 ณ. สวนสาธารณะเบี๋ยนดง, เมืองดานัง, ประเทศเวียดนาม.